pythainlp/thaigov-v2-corpus-22032023 huggingface dataset:
วันพฤหัสบดีที่ 18 มีนาคม 2564
บริษัท รถไฟฟ้า ร.ฟ.ท. จำกัด ให้ความสำคัญ มุ่งมั่นเดินหน้าทำกิจกรรมเพื่อสังคมอย่างต่อเนื่องตลอดกว่า 1 ทศวรรษ
คุณสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด หรือผู้ให้บริการรถไฟฟ้าแอร์พอร์ต เรล  ลิงก์ เปิดเผยว่า 1 ทศวรรษของการให้บริการของ รถไฟฟ้าแอร์พอร์ต เรล ลิงก์ ยังคงมุ่งมั่นให้ความสำคัญในการทำกิจกรรมเพื่อสังคมอย่างต่อเนื่อง
คุณสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่า 1 ทศวรรษของการให้บริการของ รถไฟฟ้าแอร์พอร์ต เรล ลิงก์ ยังคงมุ่งมั่นให้ความสำคัญในการทำกิจกรรมเพื่อสังคมอย่างต่อเนื่อง รวมทั้งยกระดับการให้บริการแก่ผู้โดยสารให้ได้รับความสะดวก และปลอดภัยเสมอมา ตามหลักมาตรฐานระดับสากล คุณภาพ ISO 9001 : 2015 รวมทั้งมีนโยบายให้คนพิการทุกคนสามารถใช้ระบบขนส่งมวลชนได้อย่างเท่าเทียม โดยออกแบบสิ่งอำนวยความสะดวก และบริการในรูปแบบ Universal Design ที่ทุกคนสามารถใช้บริการได้อย่างมีความสุข
แม้ในช่วงการแพร่ระบาดของเชื้อไวรัส COVID-19 รฟฟท. ได้ดำเนินการมาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินในทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัส COVID-19 ของกรมการขนส่งทางรางอย่างเข้มงวด ได้แก่ จัดจุดคัดกรองตรวจวัดอุณหภูมิผู้โดยสารก่อนเข้าใช้บริการ, ฉีดพ่นยาฆ่าเชื้อภายในขบวนก่อนให้บริการ, จัดเจ้าหน้าที่ทำความสะอาดภายในบริเวณสถานีทุก ๆ 1 ชั่วโมง, จำกัดปริมาณผู้โดยสาร และSocial distancing เว้นระยะห่างภายในขบวนรถและบริเวณช่องจำหน่ายตั๋ว
ในปัจจุบันที่ก้าวเข้าสู่ปีที่ 10 ในการให้บริการระบบขนส่งสาธารณะมาตรฐานสากล รฟฟท. ได้ให้บริการอย่างเต็มความสามารถ โดยมีขบวนรถไฟฟ้าให้บริการครบ 9 ขบวน มีจำนวนผู้โดยสารรวมมากกว่า 190 ล้านคน และรายได้มีการเติบโตขึ้นรวมกว่า 6,000 ล้านบาท โดยเนื่องในวาระพิเศษ แอร์พอร์ต เรล ลิงก์ ครบรอบ 10 ปี รฟฟท. ได้ดำเนินการจัดกิจกรรมเพื่อสังคมแบบทุกมิติ ได้แก่การมอบเครื่องอุปโภค และบริโภคที่จำเป็นให้แก่กรมราชทัณฑ์ เพื่อให้กำลังใจให้แก่กลุ่มนักโทษได้กลับตนมาเป็นพลเมืองดี, มอบรถวีลแชร์ให้แก่มูลนิธิโรงพยาบาลสงฆ์ จำนวน 10 คัน เพื่อนำไปใช้ประโยชน์ทางการแพทย์, มอบทุนการศึกษาให้แก่นักเรียนที่เรียนดีแต่ขาดทุนทรัพย์ผ่านทางมูลนิธิสงเคราะห์ชาวไทย เพื่อสนับสนุนการศึกษาของชาติ และมอบข้าวสาร อาหารแห้ง ของใช้ที่จำเป็นให้แก่ชุมชนทับแก้วที่ตั้งอยู่ใกล้เคียงบริเวณศูนย์ควบคุมการเดินรถ และโรงซ่อมบำรุง บริษัท รถไฟฟ้า ร.ฟ.ท. จำกัด ซึ่งได้รับผลกระทบจากสถานการณ์การแพร่ระบาดของเชื้อไวรัส COVID-19 โดยทุกโครงการได้ดำเนินการเรียบร้อยแล้วในเดือนมีนาคมที่ผ่านมา
นอกจากนั้นยังได้จัดกิจกรรมพิเศษมากมายอย่างต่อเนื่องเพื่อเฉลิมฉลองความสำเร็จ ทั้งกิจกรรมการตลาดแบบออฟไลน์ และกิจกรรมออนไลน์ เพื่อส่งมอบความสุขให้แก่ผู้โดยสาร โดยคำนึงที่ถึงสุขอนามัยเป็นสำคัญ ซึ่งได้รับการตอบรับจากผู้โดยสารเป็นอย่างดี ไม่ว่าจะเป็น กิจกรรมวันเด็กออนไลน์ กิจกรรมวันตรุษจีนออนไลน์ กิจกรรมวันวาเลนไทน์ออนไลน์ และกิจกรรมการตลาดออฟไลน์ที่สถานีรถไฟฟ้าส่งคาราวานคนดังแจกเจลแอลกอฮอล์ที่ผ่านมาเมื่อไม่นานนี้ และในโอกาสวันสงกรานต์ที่กำลังจะมาถึง บริษัทเตรียมเฉลิมฉลองวันขึ้นปีใหม่แบบไทย ๆ ด้วยกิจกรรมการตลาดครบวงจรทั้งออฟไลน์ และออนไลน์ ซึ่งผู้ที่สนใจสามารถติดตามได้ทาง Official Page • Airport Rail Link
วันศุกร์ที่ 12 มีนาคม 2564
ชาวนาเฮ! ไทยเตรียมส่งออกข้าวปีละล้านตัน สู่ตลาดอินโดฯ
...
ในแต่ละปีประเทศไทยมีกำลังการผลิตข้าว ซึ่งเป็นพืชเศรษฐกิจอันดับต้น ๆ ได้หลายล้านตัน เพียงพอที่จะบริโภคภายใน และส่งออกไปขายต่างประเทศ บางช่วงผลผลิตล้นตลาดจนต้องมีโครงการชะลอการขายข้าวทุกปี
.
ปีนี้มีข่าวดี เมื่อรัฐบาลอินโดนีเซียมีหนังสือมายังไทยเพื่อขอสานต่อความร่วมมือทางการค้าข้าว รัฐบาลจึงจะมีบันทึกความเข้าใจ (MOU) ระหว่างกัน ซึ่ง ครม.ได้อนุมัติร่าง MOU แล้ว โดยไทยจะส่งออกขาวข้าวประมาณ 15 – 25% ไปยังอินโดนีเซีย ในปริมาณไม่เกิน 1 ล้านตันต่อปี หรือขึ้นกับสถานการณ์การผลิตของทั้ง 2 ประเทศและระดับราคาในตลาดโลก ติดต่อกันเป็นระยะเวลา 4 ปี
.
MOU นี้ ถือเป็นความสัมพันธ์และความร่วมมืออันดีของทั้ง 2 ประเทศ โดยอินโดนีเซียได้สำรองข้าวเพื่อความมั่นคงทางอาหารภายในประเทศ ส่วนไทยเราก็จะได้ขยายตลาดข้าว ช่วยเพิ่มปริมาณการส่งออก สร้างรายได้ให้แก่เกษตรกรและอุตสาหกรรมการค้าข้าวได้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 11 มีนาคม 2564
ราชวิทยาลัยจุฬาภรณ์เข้าหารือรองนายกรัฐมนตรีและรมว.สาธารณสุขประเด็นความร่วมมือ RDIF ของรัสเซียเพื่อนำเข้าวัคซีนโควิด-19 Sputnik V เพื่อการวิจัยและใช้ แบบฉุกเฉิน
ราชวิทยาลัยจุฬาภรณ์เข้าหารือรองนายกรัฐมนตรีและรมว.สาธารณสุขประเด็นความร่วมมือ RDIF ของรัสเซียเพื่อนำเข้าวัคซีนโควิด-19 Sputnik V เพื่อการวิจัยและใช้แบบฉุกเฉิน เพิ่มโอกาสคนไทยเข้าถึงวัคซีนหลากหลายขึ้น
วันที่ 11 มี.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เปิดโอกาสให้ผู้แทนจากราชวิทยาลัยจุฬาภรณ์ เข้าพบเพื่อหารือด้านความร่วมมือกับ กองทุนเพื่อการลงทุนโดยตรงของรัสเซีย (Russian Direct Investment Fund: RDIF) ณ ตึกบัญชาการ1 ชั้น3 ทำเนียบรัฐบาล ซึ่งมีนายพลพีร์ สุวรรณฉลี รองเลขาธิการนายกรัฐมนตรี(ฝ่ายการเมือง) นพ.ไพศาล ดั่นคุ้ม เลขาธิการคณะกรรมการอาหารและยา(อย.) และนพ.นคร เปรมศรี ผู้อำนวยการสถาบันวัคซีนแห่งชาติ ร่วมหารือด้วย
สำหรับประเด็นการหารือในครั้งนี้สืบเนื่องจากที่ราชวิทยาลัยจุฬาภรณ์ ได้ร่วมมือกับ Gamaleya Research Institute of Epidemiology and Microbiology, RDIF ของรัสเซียซึ่งเป็นผู้มีกรรมสิทธิและผลิตวัคซีนป้องกันโรคโควิด-19 Sputnik V ใน 3 ประเด็นประกอบด้วย การนำเข้าวัคซีนโควิด-19 Sputnik V เพื่อการวิจัยและการใช้แบบฉุกเฉิน (Emergency Use), ความร่วมมือ ในการศึกษาและวิจัยทางคลินิก Sputnik Lite(Sputnik26) และความร่วมมือในการจัดทำ Travelling Vaccine Passport
สำหรับ การนำเข้าวัคซีนโควิด-19 Sputnik V เพื่อการวิจัยและการใช้แบบ Emergency Use จะดำเนินการโดยบริษัทจุฬารัตน์ จำกัด ซึ่งเป็นนิติบุคคลที่จัดตั้งขึ้นโดยสภาราชวิทยาลัยจุฬาภรณ์ เป็นผู้นำเข้าและยื่นขออนุญาตจาก อย.
“รองนายกรัฐมนตรีและ รมว.สาธารณสุข เห็นว่าเป็นโอกาสดีที่ประเทศไทยจะได้ศึกษาวัคซีนโควิด-19 ได้หลากหลายขึ้น ซึ่งขณะนี้รัฐบาลก็เปิดให้เอกชนนำเข้าวัคซีนได้อยู่แล้ว เพียงแต่ดำเนินการได้ภายใต้เงื่อนไขและและขั้นตอนทางเอกสารที่ครบถ้วน”น.ส.ไตรศุลี กล่าว
ทั้งนี้ RDIF เป็นองค์กรในสังกัดรัฐบาลรัสเซียที่นอกจากจะเป็นกองทุนเพื่อการลงทุนของรัสเซีย ที่ร่วมกับกลุ่มนักลงทุนต่างประเทศในสินทรัพย์ของรัสเซียแล้ว ในช่วงสถานการณ์แพร่ระบาดของโรคโควิด-19 RDIF ได้มีบทบาทในหารให้ความช่วยเหลือด้านการเงินแก่โครงการพัฒนาวัคซีนป้องกันโควิด-19 ของรัสเซีย หรือโครงการ Sputnik V
-----------------
วันศุกร์ที่ 19 มีนาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 12 - 18 มีนาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 12 - 18 มีนาคม 2564 พบการกระทำผิด จำนวน 691 คดี คิดเป็นเงินค่าปรับ 11.51 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 12 - 18 มีนาคม 2564) พบว่ามีการกระทำผิด จำนวน 691 คดี คิดเป็นเงินค่าปรับ 11.51 ล้านบาท โดยแยกเป็น สุรา จำนวน 405 คดี ค่าปรับ 3.16 ล้านบาท ยาสูบ จำนวน 109 คดี ค่าปรับ 4.39 ล้านบาท ไพ่ จำนวน 12 คดี ค่าปรับ 0.11 ล้านบาท น้ำมันและผลิตภัณฑ์น้ำมัน จำนวน 33 คดี ค่าปรับ 1.83 ล้านบาท น้ำหอม จำนวน 8 คดี ค่าปรับ 0.17 ล้านบาท รถจักรยานยนต์ จำนวน 31 คดี ค่าปรับ 0.82 ล้านบาท และสินค้าอื่น ๆ จำนวน 12 คดี ค่าปรับ 1.03 ล้านบาท โดยมีของกลางแยกเป็นน้ำสุรา จำนวน 11,704.835 ลิตร ยาสูบ จำนวน 8,598 ซอง ไพ่ จำนวน 502 สำรับ น้ำมันและผลิตภัณฑ์น้ำมัน จำนวน 42,763.000 ลิตร น้ำหอม จำนวน 1,558 ขวด รถจักรยานยนต์ จำนวน 58 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 18 มีนาคม 2564 พบว่ามีการกระทำผิด จำนวน 14,097 คดี คิดเป็นเงินค่าปรับ 256.55 ล้านบาท โดยแยกเป็น สุรา จำนวน 7,928 คดี ค่าปรับ 70.76 ล้านบาท ยาสูบ จำนวน 4,192 คดี ค่าปรับ 92.23 ล้านบาท ไพ่ จำนวน 318 คดี ค่าปรับ 4.23 ล้านบาท น้ำมันและผลิตภัณฑ์น้ำมัน จำนวน 614 คดี ค่าปรับ 41.85 ล้านบาท น้ำหอม จำนวน 62 คดี ค่าปรับ 2.56 ล้านบาท รถจักรยานยนต์ จำนวน 689 คดี ค่าปรับ จำนวน 19.27 ล้านบาท และสินค้าอื่น ๆ จำนวน 294 คดี ค่าปรับ 25.65 ล้านบาท โดยมีของกลางแยกเป็นน้ำสุรา จำนวน 287,185.344 ลิตร ยาสูบ จำนวน 291,867 ซอง ไพ่ จำนวน 23,219 สำรับ น้ำมันและผลิตภัณฑ์น้ำมัน จำนวน 1,236,337.000 ลิตร น้ำหอม จำนวน 99,435 ขวด รถจักรยานยนต์ จำนวน 1,258 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันจันทร์ที่ 22 มีนาคม 2564
ก.แรงงาน จัดมหกรรมส่งเสริมการจัดตั้งสหกรณ์ออมทรัพย์ฯ  กระตุ้นให้นายจ้างจัดสวัสดิการเพื่อแก้ไขหนี้นอกระบบ
กระทรวงแรงงาน จัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ หวังกระตุ้นให้นายจ้างขับเคลื่อนการจัดสวัสดิการในรูปแบบสหกรณ์ออมทรัพย์ เพื่อเป็นสถาบันการเงินในสถานประกอบกิจการช่วยแก้ไขหนี้นอกระบบให้กับลูกจ้าง
นายสุชาติ ชมกลิ่น รัฐมนตรีว่าการกระทรวงแรงงาน กล่าวในฐานะประธานเปิดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจว่า รัฐบาลภายใต้การนำของ พลเอกประยุทธ์ จันทร์โอชา ได้ประกาศวิสัยทัศน์ของประเทศไว้ว่า “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้วด้วยการพัฒนาตามปรัชญาของเศรษฐกิจพอเพียง” โดยมุ่งส่งเสริมให้มีการน้อมนำ ศาสตร์พระราชาที่ปวงชนชาวไทยได้รับพระราชทานมาใช้เป็นแนวทางในการดำรงชีวิต กระทรวงแรงงาน ภายใต้การกำกับของ พลเอกประวิตร วงษ์สุวรรณ ได้ให้ความสำคัญในการส่งเสริมการจัดตั้งสหกรณ์ออมทรัพย์ใน สถานประกอบกิจการ เพราะนับเป็นภารกิจที่มีคุณค่าตามศาสตร์พระราชา ที่ช่วยให้เกิดการทำงานร่วมกัน สร้างวินัยการออม เสริมภูมิคุ้มกันและความไม่ประมาทต่อการดำรงชีวิตในอนาคตให้ผู้แก่ใช้แรงงาน จึงมอบให้กรมสวัสดิการและคุ้มครองแรงงาน จัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจขึ้น เพื่อต้องการส่งเสริมให้นายจ้างสถานประกอบกิจการ และรัฐวิสาหกิจได้พัฒนารูปแบบการจัดสวัสดิการให้กับลูกจ้างในรูปแบบการจัดตั้งสหกรณ์ออมทรัพย์ เพราะเล็งเห็นถึงความสำคัญในการไขปัญหาการเป็นหนี้นอกระบบของกลุ่มแรงงาน เพราะสหกรณ์ออมทรัพย์จะเป็นสวัสดิการที่มุ่งเน้นบรรเทาความเดือดร้อนทางการเงินของลูกจ้างและมีความเป็นอยู่ที่ดีขึ้นของครอบครัว อีกทั้งยังสอดคล้องกับหลักการทรงงานของในหลวงรัชกาลที่ 9 ที่มุ่งส่งเสริมให้ประชาชนทำงานร่วมกันในรูปแบบของสหกรณ์ เพื่อความเจริญก้าวหน้า อำนวยประโยชน์และสร้างความสุขร่วมกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเสริมว่า กิจกรรมภายในงานได้มุ่งเน้นให้เห็นถึงประโยชน์ของการจัดสวัสดิการด้านเศรษฐกิจในรูปแบบของการจัดตั้งสหกรณ์ออมทรัพย์ และสร้างแรงบันดาลใจให้กับนายจ้าง เพื่อนำไปพัฒนาการจัดสวัสดิการในสถานประกอบกิจการของตนเอง ประกอบด้วย การมอบเกียรติบัตรเพื่อเชิดชูเกียรติแก่สถานประกอบกิจการที่มีการจัดตั้งสหกรณ์ออมทรัพย์ จำนวน 26 แห่ง การปาฐกถาพิเศษ เรื่อง “หลักคิดสหกรณ์กับแนวทาง การแก้ปัญหาความเหลื่อมล้ำทางเศรษฐกิจและสังคมที่ยั่งยืน” โดย นายปรเมศรว์ อินทรชุมนุม (ประธานสันนิบาตสหกรณ์) การจัดแสดงนิทรรศการผลการดำเนินงานของสหกรณ์ออมทรัพย์ในสถานประกอบกิจการต้นแบบในด้านการส่งเสริมคุณภาพชีวิตของสมาชิกสหกรณ์ อาทิ สหกรณ์ออมทรัพย์พนักงานโตโยต้า จำกัด สหกรณ์ออมทรัพย์ข้าวหงษ์ทอง จำกัด สหกรณ์บริการพนักงานกลุ่มบริษัทยูนิลีเวอร์ไทย จำกัด เป็นต้น
วันพฤหัสบดีที่ 25 มีนาคม 2564
กลุ่มเกษตรกรเลี้ยงไก่ชนขอบคุณนายกรัฐมนตรีและรัฐบาล ที่มีมาตรการผ่อนคลายทำให้ประชาชนที่มีอาชีพชนไก่ได้กลับมาประกอบอาชีพอีกครั้ง หลังจากสถานการณ์การแพร่ระบาดของโควิด-19 คลี่คลาย
กลุ่มเกษตรกรเลี้ยงไก่ชนขอบคุณนายกรัฐมนตรีและรัฐบาล ที่มีมาตรการผ่อนคลายทำให้ประชาชนที่มีอาชีพชนไก่ได้กลับมาประกอบอาชีพอีกครั้ง หลังจากสถานการณ์การแพร่ระบาดของโควิด-19 คลี่คลาย
วันนี้ (25 มีนาคม 2564) ณ อาคารที่ทำการกระทรวงยุติธรรม ถนนแจ้งวัฒนะ เขตหลักสี่ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบปะกับเกษตรกรเลี้ยงไก่ชนจังหวัดสุโขทัย พร้อมรับกระเช้าดอกไม้จากนายกสมาคมเกษตรกรเลี้ยงไก่ชนจังหวัดสุโขทัย เพื่อขอบคุณที่รัฐบาลได้มีมาตรการผ่อนคลายทำให้ประชาชนที่มีอาชีพชนไก่ได้กลับมาประกอบอาชีพอีกครั้งหลังจากสถานการณ์การแพร่ระบาดของโควิด-19 คลี่คลายลง โดยนายกรัฐมนตรีกล่าวว่า จากสถานการณ์โควิด - 19 ในช่วงที่ผ่านมาทำให้รัฐบาลมีความจำเป็นต้องออกมาตรการต่าง ๆ เพื่อป้องกันการแพร่ระบาดของโควิด – 19 ทำให้เกิดผลกระทบต่อการประกอบอาชีพของประชาชน แต่หลังจากสถานการณ์คลี่คลายลงรัฐบาลจึงได้มีการออกมาตรการผ่อนคลายทั้งในส่วนของกิจกรรมกีฬาพื้นบ้าน เช่น สนามไก่ชน สนามกัดปลา โดยย้ำให้มีการกำกับดูแล กำหนดขอบเขตที่ชัดเจน และปฏิบัติตามมาตรการ DMHTT รวมทั้งขอความร่วมมือในการปฏิบัติตามมาตรการป้องกันโควิด – 19 อย่างเคร่งครัดในช่วงเทศกาลสงกรานต์ที่จะถึงนี้ และฝากถึงการประกอบอาชีพให้ขยายสู่ช่องทางออนไลน์ที่สามารถสร้างรายได้เพิ่มขึ้น โดยให้พัฒนาเศรษฐกิจควบคู่กันทั้งส่วนบน ส่วนกลาง และส่วนล่าง ซึ่งจะเป็นการปฏิรูปเศรษฐกิจไทยในอนาคต ทั้งนี้ ยืนยันรัฐบาลจะดำเนินงานอย่างเต็มที่ในการดูแลพี่น้องประชาชนทุกกลุ่ม
.......................................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 22 มีนาคม 2564
เร่ง สำรวจ - พัฒนา คุณภาพชีวิต “บางกลอยล่าง”
...
จากเสียงสะท้อนจากชาวบ้าน “บางกลอยล่าง” ถึงปัญหาเรื่องการทำกินในที่ดินที่ทางราชการจัดสรรให้ จนเป็นเหตุให้ชาวบ้านบางส่วนเดินทางกลับขึ้นไปยัง “ใจแผ่นดิน” ซึ่งเป็นพื้นที่ป่าต้นน้ำ ต้นกำเนิดแม่น้ำเพชรบุรี
.
รัฐบาลโดยกระทรวงทรัพยากรธรรมชาติและสิ่งแวดล้อม จึงเร่งสำรวจปัญหาของพื้นที่ ระบบสาธารณูปโภค และชีวิตความเป็นอยู่ของชาวบ้าน โดยมีผู้นำชุมชนของ 2 ชุมชน คือ บ้านโป่งลึก และบ้านบางกลอย ให้ข้อมูลและร่วมวางแนวทางการแก้ปัญหา
.
ผลการสำรวจพื้นที่พบว่าปัจจุบัน บ้างโป่งลึก มีโครงการพัฒนาของหน่วยงานต่างๆ รองรับความเป็นอยู่ของชาวบ้านอย่างเพียงพอ แต่ทางบ้านบางกลอยล่าง ยังขาดแคลน จึงได้มีแผนการแก้ไขปัญหาและพัฒนาคุณภาพชีวิตให้กับชาวบ้านบางกลอยล่าง
.
เริ่มจากการสำรวจที่ดินทำกินและที่อยู่อาศัย แก้ปัญหาชาวบ้านไม่ได้รับจัดสรรที่ดินทำกิน บริหารจัดการน้ำและสิ่งแวดล้อม เช่น เร่งติดตั้งระบบผลิตน้ำดื่มจากน้ำบาดาลให้ทั้ง 2 บ้านมีน้ำสะอาดใช้ดื่มกิน และระบบพัฒนาแหล่งน้ำผิวดินเพื่อกระจายน้ำสำหรับทำเกษตรอย่างเพียงพอ
.
นอกจากนี้ ยังพัฒนาฟื้นฟูคุณภาพดินให้สามารถทำการเกษตรต่อไปได้ ทำแปลงสาธิตการใช้ประโยชน์ที่ดินอย่างยั่งยืน พัฒนาอาชีพทางเลือกและการสร้างรายได้ พัฒนาการท่องเที่ยวทางธรรมชาติและวัฒนธรรม ตลอดจนสื่อสารสร้างการรับรู้
.
คาดว่าการสำรวจที่ดินทำกินและที่อยู่อาศัยจะแล้วเสร็จภายใน 1 - 2 วัน ส่วนแผนด้านการบริหารจัดการน้ำ คาดว่าจะวางแผนได้แล้วเสร็จใน 1 - 2 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 มีนาคม 2564
สธ.เผยสถานกักกัน ตม.บางเขนติดเชื้อโควิด 395 ราย ควบคุมโรคแล้วไม่แพร่เชื้อสู่ชุมชน
กระทรวงสาธารณสุขเผยสถานกักกัน ตม.บางเขน พบติดเชื้อสะสม 395 ราย แยกผู้ต้องกักติดเชื้อแล้วไม่รับผู้ต้องกักรายใหม่ ตั้งโรงพยาบาลสนามในสโมสรตำรวจ 120 เตียงรองรับ พร้อมเร่งฉีดวัคซีนโควิดให้เจ้าหน้าที่ ย้ำสถานกักกันเป็นพื้นที่เฉพาะ ไม่มีแพร่เชื้อต่อในช
กระทรวงสาธารณสุขเผยสถานกักกัน ตม.บางเขน พบติดเชื้อสะสม395 ราย แยกผู้ต้องกักติดเชื้อแล้วไม่รับผู้ต้องกักรายใหม่ ตั้งโรงพยาบาลสนามในสโมสรตำรวจ 120 เตียงรองรับ พร้อมเร่งฉีดวัคซีนโควิดให้เจ้าหน้าที่ ย้ำสถานกักกันเป็นพื้นที่เฉพาะ ไม่มีแพร่เชื้อต่อในชุมชน
วันนี้ (22 มีนาคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉินกรมควบคุมโรค แถลงข่าวสถานการณ์โรคโควิด19 ในประเทศไทย ว่า วันนี้ประเทศไทยมีผู้ติดเชื้อรายใหม่ 73 รายมาจากระบบเฝ้าระวังในโรงพยาบาล22 ราย การค้นหาเชิงรุกในชุมชน 44 ราย และเดินทางมาจากต่างประเทศ 7 รายเสียชีวิตเพิ่มขึ้น 1 ราย และรักษาหายเพิ่ม 65 ราย ทำให้การติดเชื้อในระลอกใหม่ตั้งแต่วันที่ 15 ธันวาคม 2563 - 22 มีนาคม 2564 มีผู้รักษาหายแล้ว 22,486 ราย อยู่ระหว่างการรักษา 1,122 ราย และเสียชีวิตสะสม 31 ราย โดยผู้เสียชีวิตรายใหม่เป็นชายไทยอายุ 60 ปี มีโรคประจำตัวคือ เบาหวาน ความดันโลหิตสูง และมะเร็งปอดระยะสุดท้าย ขณะที่ผลการฉีดวัคซีนโควิด 19 ตั้งแต่วันที่ 28 กุมภาพันธ์ - 21 มีนาคม 2564 รวม 73,517 โดสคิดเป็นร้อยละ 79 ถือว่ามีความก้าวหน้ามาก
นายแพทย์เฉวตสรรกล่าวต่อว่า ส่วนกรณีสถานกักกันตำรวจตรวจคนเข้าเมืองบางเขน กรุงเทพมหานครรับผู้ลักลอบเข้าเมืองแบบผิดกฎหมายจากทั่วประเทศมาดำเนินคดี เริ่มตรวจพบผู้ต้องกักติดเชื้อเมื่อวันที่11 มีนาคม 2564 ตรวจพบรวม 9 ราย เป็นผู้ต้องกักชาวเนปาล 1 ราย ,ผู้ต้องกักแรกรับที่ย้ายมาจากสุไหงโกลก 6 รายและผู้ต้องกักรายเดิม2 ราย วันที่ 13 มีนาคม ตรวจพบผู้ติดเชื้อเพิ่มอีก 52 ราย เป็นผู้สัมผัสเสี่ยงสูงกลุ่มสุไหงโกลก40 ราย และผู้ต้องกักแรกรับติดเชื้อ 12 ราย ส่วนวันที่ 15 มีนาคม พบผู้ติดเชื้อที่เป็นผู้สัมผัสเสี่ยงสูงของผู้ติดเชื้อชาวเนปาลอีก 16 ราย รวมทั้งหมด 77 ราย ดังนั้นกระทรวงสาธารณสุขได้ร่วมกับกรุงเทพมหานครและหน่วยงานที่เกี่ยวข้องเข้าไปคัดกรองเชิงรุกในระหว่างวันที่ 18-20 มีนาคม โดยตรวจผู้ต้องกักและเจ้าหน้าที่ทุกคนรวม 1,556 ราย พบติดเชื้อเพิ่มอีก 318 ราย คิดเป็นร้อยละ 20.4 ทำให้กลุ่มก้อนนี้มีผู้ติดเชื้อสะสม 395 ราย
สำหรับการป้องกันควบคุมโรค ได้แยกผู้ต้องกักติดเชื้อออกจากผู้อื่น งดการย้ายผู้ต้องกักระหว่างห้องงดรับผู้ต้องกักใหม่เข้ามา และประสานงานสำนักงานตำรวจแห่งชาติ (สตช.) จัดตั้งโรงพยาบาลสนามในพื้นที่สโมสรตำรวจ จำนวน120 เตียง ซึ่งสามารถขยายได้ 250 เตียง และเร่งฉีดวัคซีนโควิด 19 ให้เจ้าหน้าที่ที่มีความเสี่ยงสัมผัสผู้ต้องกัก โดยฉีดแล้วมากกว่า70 คน กรมควบคุมโรควางแผนดำเนินการตรวจซ้ำใน 7 วันและ 14 วันต่อไป ทั้งนี้ ผู้ที่ติดเชื้อส่วนใหญ่ไม่มีอาการ การให้อยู่โรงพยาบาลสนามถือว่ามีความเหมาะสม เมื่อครบระยะเวลาก็ไม่สามารถแพร่โรคต่อได้ จะผลักดันกลับประเทศตามกฎหมาย
“การจำกัดพื้นที่ดังกล่าวถือเป็นการขีดวงไม่ให้เชื้อแพร่กระจายไปยังคนอื่น ระบบการดูแลผู้ต้องกักถือเป็นพื้นที่เฉพาะ ไม่มีการออกไปสู่ชุมชน ขอให้วางใจ และย้ำว่าการลักลอบเข้าเมืองมีความผิดตามกฎหมาย และเสี่ยงนำโรคเข้ามา ขอให้ทุกคนช่วยกันเป็นหูเป็นตาก็จะช่วยป้องกันโรค” นายแพทย์เฉวตสรรกล่าว
*********************** 22 มีนาคม 2564
วันพฤหัสบดีที่ 4 มีนาคม 2564
“อลงกรณ์” ชื่นชมตลาดกลางกุ้งสมุทรสาคร คุมเข้มมาตรการโควิด19
“อลงกรณ์” ชื่นชมตลาดกลางกุ้งสมุทรสาคร คุมเข้มมาตรการโควิด19 สร้างความเชื่อมั่นทำยอดขายพุ่ง พร้อมเชิญชวนคนไทยซื้อกุ้งช่วยชาวประมง
“อลงกรณ์”ชื่นชมตลาดกลางกุ้งสมุทรสาครคุมเข้มมาตรการโควิด19สร้างความเชื่อมั่นทำยอดขายพุ่งพร้อมเชิญชวนคนไทยซื้อกุ้งช่วยชาวประมง
วันนี้(4มี.ค. 64)ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ห่วงใยเกษตรกรชาวประมงจึงมอบหมายให้นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทยพร้อมด้วยนายสุรศักดิ์ผลยังส่งรองผู้ว่าราชการจังหวัดสมุทรสาครนายวิชาญอิงศรีสว่างรองอธิบดีกรมประมงนายมงคลมงคลตรีลักษณ์นายกสมาคมการประมงจังหวัดสมุทรสาครนายชาธิปตั้งกุลไพศาลรองประธานหอการค้าจังหวัดสมุทรสาครตัวแทนหน่วยงานราชการภาคเอกชนผู้ประกอบการที่เกี่ยวข้องลงพื้นที่ตรวจเยี่ยมตลาดกลางกุ้งสมุทรสาครพร้อมพบปะผู้ประกอบการภายหลังจากที่ตลาดได้เปิดดำเนินการดำเนินงานตั้งแต่วันที่1มีนาคมที่ผ่านมา
ทั้งนี้นายอลงกรณ์ได้ให้สัมภาษณ์สื่อมวลชนแสดงความชื่นชมตลาดกลางกุ้งที่สามารถเปิดทำการได้อีกครั้งหนึ่งเป็นผลมาจากการควบคุมการระบาดของโควิด19ซึ่งทุกภาคส่วนได้ร่วมมือกันอย่างเข้มแข็งทั้งหน่วยงานด้านสาธารณสุขด้านการปกครองด้านประมงผู้ประกอบการทั้งระบบตลอดจนหน่วยงานที่เกี่ยวข้องทำให้วันนี้การค้าขายที่ตลาดกลางกุ้งสมุทรสาครกลับมาเปิดให้บริการทำการเต็มรูปแบบอีกครั้งมีแพปลากลับมาทำการค้าขายอย่างคึกคักยอดขายเพิ่มขึ้นในขณะเดียวกันได้เน้นย้ำอย่าให้การ์ดตกเหมือนปลายปีที่แล้วโดยต้องป้องกันการแพร่ระบาดอย่างเข้มข้นและนำระบบตรวจสอบย้อนกลับตั้งแต่เกษตรกรผู้เพาะเลี้ยงกุ้งการขนส่งการผลิตแปรรูปจนถึงปลายน้ำคืออุตสาหกรรมแปรรูปร้านอาหารโรงแรมและผู้บริโภคจะช่วยสร้างความเชื่อมั่นที่มีต่อตลาดกลางและสินค้าประมงพร้อมทั้งเชิญชวนคนไทยบริโภคกุ้งไทยเพื่อช่วยเกษตรกรของเราในยุคโควิด19
วันพฤหัสบดีที่ 25 มีนาคม 2564
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
...
ร้านค้าปลีกใกล้บ้าน หรือที่เรียกติดปากว่า “ร้านโชวห่วย” ถือเป็นเศรษฐกิจระดับชุมชนที่ช่วยสร้างรายได้ สร้างอาชีพให้กับประชาชนมาอย่างยาวนาน และเพื่อให้ร้านค้าเหล่านี้อยู่รอดท่ามกลางการแข่งขันของผู้ประกอบการรายใหญ่ รัฐบาลจึงตั้งเป้าพัฒนาและยกระดับร้านค้าปลีกธรรมดาสู่สมาร์ทโชวห่วยที่ “ซื้อง่าย ถูกใจ ใกล้บ้าน”
.
6 เดือนนับจากนี้ (เม.ย. – ก.ย. 64) จะเป็นโอกาสทองของร้านโชวห่วยกว่า 3,500 ร้านทั่วประเทศ ที่จะมีผู้เชี่ยวชาญลงพื้นที่ให้ความรู้เรื่องการประกอบธุรกิจ บัญชี ภาษี และเทคนิคการปรับปรุงร้านค้าให้ทันสมัย สวยงาม เพื่อดึงดูดลูกค้าและเข้าถึงความต้องการของผู้บริโภคอย่างแท้จริง รวมถึงจะได้รับโปรโมชันพิเศษจากผู้ผลิตและผู้แทนจำหน่าย สถาบันการเงินต่าง ๆ และบริการเสริมเพิ่มรายได้ เช่น ตู้น้ำดื่ม ตู้เติมเงิน บริการเดลิเวอรี เป็นต้น
.
นอกจากจะได้เป็น “สมาร์ทโชวห่วย” แล้ว ช่วงนี้ยังมีมาตรการกระตุ้นเศรษฐกิจต่าง ๆ ทั้งบัตรสวัสดิการแห่งรัฐ โครงการคนละครึ่ง/ เราชนะ/ ม.33 เรารักกัน ที่จะช่วยเพิ่มยอดขายสร้างรายได้ให้ร้านค้า เพื่อขับเคลื่อนเศรษฐกิจในระดับฐานรากอีกด้วย
.
ผู้สนใจสามารถสอบถามรายละเอียดเพิ่มเติมได้ที่ กรมพัฒนาธุรกิจการค้า โทร. 02-547-5986 หรือเว็บไซต์www.dbd.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 มีนาคม 2564
รมว.ท่องเที่ยว รับข้อสั่งการนายกรัฐมนตรีลงพื้นที่ศรีสะเกษติดตามการพัฒนาแหล่งท่องเที่ยวเชื่อมโยงวิถีชีวิตและวัฒนธรรมท้องถิ่น สนับสนุนยกระดับรายได้ประชาชนฐานราก
รมว.ท่องเที่ยว รับข้อสั่งการนายกรัฐมนตรีลงพื้นที่ศรีสะเกษติดตามการพัฒนาแหล่งท่องเที่ยวเชื่อมโยงวิถีชีวิตและวัฒนธรรมท้องถิ่น สนับสนุนยกระดับรายได้ประชาชนฐานราก
วันที่ 18 มี.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายพิพัฒน์ รัชกิจประการ รมว.การท่องเที่ยวและกีฬา พร้อมคณะ ได้ลงพื้นที่จังหวัดศรีสะเกษ เพื่อติดตามการพัฒนาและสร้างเสริมศักยภาพด้านการท่องเที่ยวและกีฬา ตามข้อสั่งการของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ให้กระทรวงการท่องเที่ยวและกีฬาเร่งรัดการพัฒนาการท่องเที่ยวในพื้นที่ต่างๆ ทั่วประเทศ ที่เชื่อมโยงกับวิถีชีวิตความเป็นอยู่ วัฒนธรรมแต่ละท้องถิ่น ให้มีส่วนสามารถยกระดับรายได้ของประชาชนระดับฐานรากได้
รมว.การท่องเที่ยวและกีฬา ได้เดินทางไปยังอุทยานแห่งชาติเขาพระวิหาร ตำบลเสาธง อำเภอกันทรลักษ์ เพื่อรับฟังข้อมูลเกี่ยวกับการพัฒนาแหล่งท่องเที่ยวผามออีแดง พร้อมประชุมหารือเกี่ยวกับการพัฒนาและเพิ่มศักยภาพการท่องเที่ยวร่วมกับส่วนราชการ ภาคเอกชน และประชาชนในพื้นที่ และเยี่ยมชมสถานที่ท่องเที่ยวสำคัญภายในอุทยานแห่งชาติเขาพระวิหารที่เป็นเป้าหมายการพัฒนาในระยะต่อไป ได้แก่ เนินนับดาว ผามออีแดง ภาพแกะสลักนูนต่ำ หอพระ สถูปคู่ และ แหล่งหินตัด
ทั้งนี้ ระหว่างการหารือว่ากับส่วนราชการ เอกชน และประชาชนในพื้นที่รมว.การท่องเที่ยวและกีฬา ได้กล่าวชื่นชมในความร่วมมือเพื่อขับเคลื่อนภาคการท่องเที่ยวของทุกภาคส่วนในจังหวัดด้วยความสามัคคี ซึ่งจากการรับฟังข้อมูลได้เห็นว่าศรีสะเกษสามารถพัฒนาเป็นแหล่งท่องเที่ยวทั้งทางธรรมชาติและวัฒนธรรมที่สำคัญของเขตภาคตะวันออกเฉียงเหนือตอนล่าง หรือ อีสานใต้ได้ ซึ่งเมื่อมีแผนงานชัดเจนรัฐบาลก็พร้อมให้การสนับสนุนเต็มที่
น.ส.ไตรศุลี กล่าวว่า นายพิพัฒน์ ได้เยี่ยมชมการจัดงานเทศกาลดอกลำดวนบาน ณ สวนสมเด็จพระศรีนครินทร์ศรีสะเกษ วิทยาลัยเกษตรและเทคโนโลยีศรีสะเกษ อำเภอเมือง ซึ่งเป็นงานประจำปีของจังหวัดศรีสะเกษ โดยปี 2564 กำหนดการจัดงานระหว่างวันที่ 17-21 มี.ค. 2564
ในการนี้ รมว.การท่องเที่ยวและกีฬา ได้ชมนิทรรศการเฉลิมพระเกียรติ สมเด็จพระศรีนครินทราบรมราชชนนีแล้ว ได้ชมการจัดแสดงศิลปวัฒนธรรมและวิถีของ 4 ชนเผ่า ประกอบด้วย ส่วย เขมร ลาว เยอ ซึ่งเป็นอัตลักษณ์ของชาวศรีสะเกษ ส่งเสริมการท่องเที่ยวของจังหวัดให้เป็นที่รู้จักแพร่หลาย รวมถึงชมการจำหน่ายสินค้าโอทอป เช่น ผ้าทอเบญจศรี ของใช้ เครื่องประดับ อาหาร เครื่องดื่ม และสมุนไพร
-------------------------------
วันศุกร์ที่ 19 มีนาคม 2564
ไอแบงก์ ลดค่าธรรมเนียม โอนเงินด่วนระหว่างประเทศเหลือเพียง 65 บาท
ไอแบงก์ปรับลดค่าธรรมเนียมบริการโอนเงินด่วนระหว่างประเทศ ไปยังปลายทาง  8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) จากเดิม 75 บาท เหลือเพียง 65 บาท ต่อรายการ เริ่มตั้งแต่วันนี้ - 31 ธันวาคม 2564
ธนาคารอิสลามแห่งประเทศไทย (ไอแบงก์) ปรับลดค่าธรรมเนียมบริการโอนเงินด่วนระหว่างประเทศ ไปยังปลายทาง 8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) จากเดิม 75 บาท เหลือเพียง 65 บาท ต่อรายการ เริ่มตั้งแต่วันนี้ - 31 ธันวาคม 2564
บริการโอนเงินด่วนรายย่อยระหว่างประเทศด้วยระบบ SpeedSend นี้ เป็นการโอนเงินสดและรับเงินสด ไปยัง 8 ประเทศปลายทาง ได้แก่ อินโดนีเซีย ฟิลิปปินส์ เมียนมาร์ เวียดนาม กัมพูชา ลาว มาเลเซีย สิงค์โปร์ ซึ่งลูกค้าสามารถทำรายการโอนเงินขั้นต่ำเริ่มต้นที่ 300 บาท และโอนเงินได้สูงสุด 300,000 บาท/คน/วัน โดยไอแบงก์ได้ปรับลดค่าธรรมเนียมลงจากเดิม 75 บาทต่อรายการ เหลือเพียงแค่ 65 บาทต่อรายการ
ผู้สนใจสามารถใช้บริการได้แล้วตั้งแต่วันนี้ - 31 ธันวาคม 2564 ที่ ไอแบงก์ ทุกสาขาทั่วประเทศ ยกเว้นสาขาเซ็นทรัลแอร์พอร์ตเชียงใหม่ สอบถามรายละเอียดเพิ่มเติมได้ที่ Ibank call Center โทร. 1302
วันพุธที่ 10 มีนาคม 2564
นายกรัฐมนตรีเผยเตรียมฉีดวัคซีนโควิด-19 ภายในอาทิตย์นี้ พร้อมมอบ ศบค. เร่งพิจารณากิจกรรมช่วงสงกรานต์
นายกรัฐมนตรีเผยเตรียมฉีดวัคซีนโควิด-19 ภายในอาทิตย์นี้ พร้อมมอบ ศบค. เร่งพิจารณากิจกรรมช่วงสงกรานต์
วันนี้ (9 มีนาคม 2564) เวลา 13.00 น. ณ ตึกสันติไมตรี ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการเตรียมจัดกิจกรรมในช่วงเทศกาลสงกรานต์ว่า อยู่ระหว่างการพิจารณาของ ศบค. และหน่วยงานที่เกี่ยวข้อง เพื่อทันดำเนินการในช่วงวันหยุดเทศกาลสงกรานต์ เพื่อให้ประชาชนสามารถวางแผนเดินทางท่องเที่ยวล่วงหน้า โดยรูปแบบงานต้องไม่ส่งผลกระทบต่อการแพร่เนื่องจากการควบคุมการแพร่ระบาด ซึ่งรัฐบาลได้เตรียมมาตรการทั้ง 2 รูปแบบ คือ สถานการณ์การแพร่ระบาดดีขึ้นและสถานการณ์การแพร่ระบาดยังไม่ดีขึ้น อย่างไรก็ตาม ประชาชนยังต้องร่วมมือสวมใส่หน้ากากอนามัยและเว้นระยะห่าง
นายกรัฐมนตรียังเผยว่า จะเข้ารับการฉีดวัคซีนโควิด-19 ของ AstraZeneca ตามคำแนะนำของแพทย์และความพร้อมในวันศุกร์ที่ 12 มีนาคม 64 พร้อมย้ำว่า ไม่ได้ปิดกั้นให้ภาคเอกชนนำเข้าวัคซีนโควิด-19 แต่ต้องเป็นไปตามกฎกติกา โดยมอบหมายให้สำนักงานคณะกรรมการอาหารและยา (อย.) หารือร่วมกับผู้ประกอบการและสมาคมโรงพยาบาลเอกชนเกี่ยวกับแผนการนำเข้าวัคซีน เพื่อเป็นทางเลือกเพิ่มเติมสำหรับประชาชนอีกด้วย ทั้งนี้ วัคซีนโควิด-19 ที่มีหลายยี่ห้อในขณะนี้ยังอยู่ระหว่างกระบวนการตรวจสอบเอกสารโดย อย. ซึ่งปัจจุบันเป็นการอนุมัติใช้วัคซีนในสถานการณ์ฉุกเฉิน (Emergency Use) ต้องวางแผนการฉีดและการสั่งจองวัคซีนต่อไปในอนาคตอีกด้วย
นายกรัฐมนตรียังกล่าวถึง เปิดการเดินทางระหว่างประเทศ หรือ Open Systemว่า ได้มีการเตรียมการ Vaccine Passport ไว้ด้วยแล้วแต่ยังคงต้องรอมาตรฐานกลางที่กำหนดโดยองค์การอนามัยโลก (WHO) อาทิ หากได้รับการฉีดวัคซีนโควิด-19 ครบแล้วแล้วจะยังต้องเข้ารับการกักตัวสังเกตอาการหรือไม่ รวมทั้งการกำหนดเพิ่มเติมในประเด็นพื้นที่ความเสี่ยงที่แตกต่างกัน รวมถึงการจัดเตรียมความพร้อมแหล่งท่องเที่ยวของประเทศไทยเพื่อรองรับนักท่องเที่ยวต่างชาติ
..............
กลุ่มประชาสัมพันธ์และเผยแพร่ สำนักโฆษก
วันอังคารที่ 2 มีนาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามโครงการขุดลอกร่องน้ำชายฝั่งทะเลในพื้นที่ตำบลบางเก่า อำเภอชะอำ จังหวัดเพชรบุรี
โดยมี นายณัฐวุฒิ เพ็ชรพรหมศร รองผู้ว่าราชการจังหวัดเพชรบุรี ผู้แทนกรมเจ้าท่า และหน่วยงานที่เกี่ยวข้องให้การต้อนรับ เมื่อวันที่ 27 กุมภาพันธ์ 2564 ซึ่งกรมเจ้าท่า (จท.) โดยสำนักงานพัฒนาและบำรุงรักษาทางน้ำที่ 6 ได้ดำเนินการดังนี้
1. ร่องน้ำบ้านบางเก่า จท. ได้ขุดลอกแล้วเสร็จเมื่อวันที่ 5 มกราคม 2564 เพื่อแก้ไขปัญหาปากร่องน้ำตื้นเขินและแคบลงเนื่องจากคลื่นลมได้พัดพาทรายมาทับถมบริเวณดังกล่าวและส่งมอบเป็นของขวัญปีใหม่ให้กับชาวประมงในพื้นที่ โดยใช้ระยะเวลาดำเนินการ 55 วัน ได้ร่องน้ำระยะทาง 475 เมตร ขนาดความกว้างที่ก้นร่อง 15 เมตร ลึก 1.5 เมตรจากระดับน้ำลงต่ำสุด ปริมาณวัสดุขุดลอก 32,153 ลูกบาศก์เมตร
2. ร่องน้ำบ้านท่า อยู่ระหว่างการขุดลอก ซึ่ง จท. ได้เปิดหน่วยปฏิบัติงานขุดลอกร่องน้ำบ้านท่า เมื่อวันที่ 5 กุมภาพันธ์ 2564 ระยะเวลาดำเนินการ 120 วัน ระยะทาง 800 เมตร ขนาดความกว้างที่ก้นร่อง 30 เมตร ลึก 1.5 เมตรจากระดับน้ำลงต่ำสุด ปริมาณวัสดุขุดลอก 116,000 ลูกบาศก์เมตร เนื่องจากบริเวณดังกล่าวมีคลื่นลมแรงประกอบกับพื้นที่ชายหาดมีความตื้นเขินมาก เมื่อกระแสน้ำขึ้นทำให้เกิดคลื่นแรง จท. จึงได้ร่วมกับชาวประมงแก้ไขปัญหา ด้วยการสรุปแนวขุดลอกร่องน้ำใหม่และใช้รถขุดแบคโฮขุดสันดอนบริเวณปากร่องน้ำให้ชาวประมงสามารถนำเรือเข้าในร่องน้ำได้ เพื่อบรรเทาความเดือดร้อนจากเรือเกยตื้นแล้วถูกคลื่นซัด
ในการนี้รัฐมนตรีช่วยว่าการกระทรวงคมนาคมได้สั่งการให้ จท. บำรุงรักษาร่องน้ำอย่างต่อเนื่อง เพื่อให้ประชาชนในพื้นที่สามารถนำเรือเข้า - ออก ได้ตลอดเวลา รวมทั้งช่วยเพิ่มประสิทธิภาพการระบายน้ำในช่วงฤดูน้ำหลาก และบรรเทาปัญหาอุทกภัยในพื้นที่จังหวัดเพชรบุรี โดยในปีงบประมาณ 2564 จท. มีแผนขุดลอกร่องน้ำในพื้นที่จังหวัดเพชรบุรี ได้แก่ ร่องน้ำบางทะลุ ซึ่งอยู่ระหว่างดำเนินการใกล้แล้วเสร็จ และเตรียมขุดลอกร่องน้ำบางกุลา ร่องน้ำบางแก้ว และคลองวัว เพื่อแก้ไขปัญหาร่องน้ำตื้นเขินต่อไป
วันพุธที่ 10 มีนาคม 2564
ดีอีเอส - ปปส. หารือบูรณาการข้อมูลหน่วยงานในสังกัด ก.ยุติธรรม ให้เหมาะสมปลอดภัย หลัง พ.ร.บ.ข้อมูลส่วนบุคคลมีผลบังคับใช้  เน้นหนุนงานบำบัดรักษา-ฟื้นฟูผู้ติดยาเสพติด
ดีอีเอส - ปปส. หารือบูรณาการข้อมูลหน่วยงานในสังกัด ก.ยุติธรรม ให้เหมาะสมปลอดภัย หลัง พ.ร.บ.ข้อมูลส่วนบุคคลมีผลบังคับใช้  เน้นหนุนงานบำบัดรักษา-ฟื้นฟูผู้ติดยาเสพติด
เมื่อวันที่9มีนาคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือเรื่องการบังคับใช้พ.ร.บ.คุ้มครองข้อมูลส่วนบุคคลพ.ศ. 2562กับการบริหารระบบข้อมูลเพื่อสนับสนุนงานด้านการบำบัดรักษาและฟื้นฟูผู้ติดยาเสพติด(บสต.)โดยรองปลัดฯทำหน้าที่ในฐานะเลขาธิการสำนักงานคณะกรรมการคุ้มครองข้อมูลส่วนบุคคล(สคส.)ร่วมกับสำนักงานป.ป.ส.กระทรวงยุติธรรมซึ่งมีนายธนากรคัยนันท์รองเลขาธิการปปส.พร้อมคณะร่วมประชุมณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมในการนี้ที่ประชุมได้พิจารณาเรื่องการเชื่อมโยงแลกเปลี่ยนข้อมูลของปปส.กับหน่วยงานที่เกี่ยวข้องได้แก่หน่วยงานภายใต้สังกัดกระทรวงสาธารณสุขและกระทรวงยุติธรรม ให้เหมาะสมปลอดภัยและสอดคล้องกับพ.ร.บ.คุ้มครองข้อมูลส่วนบุคคลพ.ศ.2562
************
วันอังคารที่ 2 มีนาคม 2564
ปลัดกระทรวงยุติธรรม รับเรื่องจากผู้แทนเครือข่ายประชาชน ๙ เครือข่าย เพื่อขอให้กรมคุ้มครองสิทธิฯ ยกร่างพระราชบัญญัติขจัดการเลือกปฏิบัติต่อบุคคล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับเรื่องจากผู้แทนเครือข่ายประชาชน ๙ เครือข่าย เพื่อขอให้กรมคุ้มครองสิทธิฯ ยกร่างพระราชบัญญัติขจัดการเลือกปฏิบัติต่อบุคคล
ในวันจันทร์ที่ ๑ มีนาคม ๒๕๖๔ เวลา ๑๐.๐๐ น.
ณ ห้องสนฉัตร ชั้น ๓ อาคารที่ทำการกระทรวงยุติธรรม ถนนแจ้งวัฒนะ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ
รับเรื่องจากผู้แทนเครือข่ายประชาชน ๙ เครือข่าย ประกอบด้วย เครือข่ายผู้ติดเชื้อเอชไอวี/เอดส์ เครือข่ายคนพิการ
เครือข่ายความหลากหลายทางเพศ เครือข่ายชาติพันธุ์ เครือข่ายผู้หญิง เครือข่ายเด็กและเยาวชน
เครือข่ายผู้สูงอายุ เครือข่ายแรงงาน และเครือข่ายผู้ใช้ยา จำนวน ๓๐ คน เพื่อขอให้กรมคุ้มครองสิทธิและเสรีภาพ กระทรวงยุติธรรม
ดำเนินการยกร่างพระราชบัญญัติขจัดการเลือกปฏิบัติต่อบุคคล เนื่องในวันยุติการเลือกปฏิบัติสากล
วันที่ ๑ มีนาคม ๒๕๖๔ เพื่อนำเสนอต่อคณะรัฐมนตรีและรัฐสภาพิจารณา ในการประกาศใช้เป็นกฎหมายต่อไป
วันพุธที่ 24 มีนาคม 2564
นายสมชาย สุมนัสขจรกุล รองอธิบดีกรมเจ้าท่า เป็นองค์ปาถกฐาในหัวข้อ การพัฒนาที่ยั่งยืนในบริบททางทะเลกรณีศึกษาของประเทศไทย
ในระหว่างการประชุมเชิงปฏิบัติการระดับภูมิภาคว่าด้วยกรอบความร่วมมือเพื่อการพัฒนาที่ยั่งยืนของสหประชาชาติในบริบทการขนส่งทางทะเล (United Nations Sustainable Development Cooperation Framework : A Process to Mainstream the Maritime Sector)
โดยมีผู้แทนกลุ่มประเทศหมู่เกาะแปซิฟิก องค์การระหว่างประเทศ และหน่วยงานเอกชนระหว่างประเทศเข้าร่วมประชุม ผ่านระบบการประชุมทางไกล ในวันที่ 23 มีนาคม 2564
นายสมชาย สุมนัสขจรกุล กล่าวว่า การประชุมดังกล่าว จัดขึ้นโดยใช้รูปแบบการประชุมฯ ที่ประเทศไทยร่วมเป็นเจ้าภาพจัดขึ้นเมื่อปี พ.ศ. 2562 เป็นต้นแบบ มีวัตถุประสงค์เพื่อสร้างเครือข่ายระหว่างผู้ปฏิบัติงานในอุตสาหกรรมการขนส่งทางทะเลในภูมิภาคของประเทศหมู่เกาะแปซิฟิก นำไปสู่การนำเสนอแนวความคิดความร่วมมือเพื่อเป้าหมายเพื่อการพัฒนาอย่างยั่งยืน (UN Sustainable Development Goals : UNSDGs) ในบริบทการขนส่งทางทะเล รวมถึงแลกเปลี่ยนประสบการณ์ แนวคิด และเครื่องมือในการพัฒนาให้บรรลุเป้าหมาย ซึ่งผลลัพธ์ของการประชุมฯ ในครั้งนี้จะช่วยสร้างบทบาทให้ประเทศไทยในเวทีระหว่างประเทศและสนับสนุนการดำเนินงานด้านการพัฒนาที่ยั่งยืนในบริบทการขนส่งทางทะเลขององค์การระหว่างประเทศต่อไป
วันพุธที่ 10 มีนาคม 2564
“คนร. เห็นชอบตั้ง 2 บริษัทลูกของ กฟน. และ กฟผ. ยกระดับการจัดการด้านพลังงานด้วยนวัตกรรม”
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2564 เมื่อวันที่ 10 มีนาคม 2564 โดยมีพลเอกประยุทธ์ จันทร์โอชา นายกรัฐมนตรี เป็นประธาน
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2564 เมื่อวันที่ 10 มีนาคม 2564 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ ดังนี้
1. แต่งตั้งคณะอนุกรรมการกลั่นกรองแผนการแก้ไขปัญหารัฐวิสาหกิจ เพื่อพิจารณากลั่นกรองและเสนอแนะแนวทางการแก้ไขปัญหารัฐวิสาหกิจให้แก่ คนร. โดยมีนายพิชิต อัคราทิตย์ กรรมการผู้ทรงคุณวุฒิใน คนร. เป็นประธานอนุกรรมการ ซึ่งในชั้นนี้ คนร. จะกำกับติดตามการแก้ไขปัญหาของรัฐวิสาหกิจ 4 แห่ง ได้แก่ การรถไฟแห่งประเทศไทย (รฟท.) องค์การขนส่งมวลชนกรุงเทพ (ขสมก.) บริษัท โทรคมนาคมแห่งชาติ จำกัด (มหาชน) (บมจ. เอ็นที) และบริษัท อสมท จำกัด (มหาชน) (บมจ. อสมท) อย่างใกล้ชิด เพื่อให้การแก้ไขปัญหาของรัฐวิสาหกิจได้รับการผลักดันอย่างต่อเนื่อง
2. เห็นชอบในหลักการของการจัดตั้งบริษัทในเครือของรัฐวิสาหกิจ 2 แห่ง ดังนี้
2.1 บริษัทในเครือของการไฟฟ้านครหลวง (กฟน.) (บริษัท MEA Smart Energy Solutions จำกัด) เพื่อดำเนินธุรกิจเกี่ยวเนื่องกับการให้บริการให้คำปรึกษาการออกแบบ ติดตั้ง บำรุงรักษา และลงทุนด้านการบริหารจัดการระบบพลังงานทดแทน (Renewable Energy) และระบบพลังงานแบบอัจฉริยะ (Smart Energy) แบบครบวงจรเพื่อรองรับการเป็นเมืองอัจฉริยะ (Smart City) โดย กฟน. จะถือหุ้น 100% ของบริษัทในเครือดังกล่าว
2.2 บริษัทในเครือของการไฟฟ้าฝ่ายผลิตแห่งประเทศไทย (กฟผ.) เพื่อพัฒนาต่อยอดผลงานวิจัยและพัฒนานวัตกรรมของ กฟผ. และกลุ่ม กฟผ. สู่เชิงพาณิชย์ และลงทุนในธุรกิจพลังงานเพื่ออนาคต (Future Energy) โดย กฟผ. จะถือหุ้น 40% ของบริษัทในเครือดังกล่าว และมีบริษัท ผลิตไฟฟ้า จำกัด(มหาชน) (EGCO) และบริษัท ราช กรุ๊ป จำกัด (มหาชน) (RATCH) ซึ่งเป็นบริษัทในเครือของ กฟผ. ร่วมถือหุ้นด้วยแห่งละ 30%
3. เห็นชอบหลักเกณฑ์การประเมินผลการดำเนินงานของรัฐวิสาหกิจ โดยกำหนดให้มีการประเมินผลการดำเนินงานของรัฐวิสาหกิจใน 3 ด้าน ได้แก่ 1) ด้านการดำเนินงานตามนโยบายและภารกิจตามยุทธศาสตร์ 2) ด้านผลการดำเนินงาน (การเงินและไม่ใช่การเงิน) และ 3) ด้านการบริหารจัดการองค์กรตาม Core Business Enablers ทั้ง 8 หัวข้อ และให้เริ่มใช้หลักเกณฑ์การประเมินผลดังกล่าวตั้งแต่ปี 2564 เป็นต้นไป เพื่อกำกับติดตามและเพิ่มศักยภาพในการดำเนินงานของรัฐวิสาหกิจ รวมทั้งยกระดับการดำเนินงานของรัฐวิสาหกิจให้เชื่อมโยงระหว่างความคาดหวังตามเป้าหมายที่รัฐบาลกำหนดกับความรับผิดชอบระดับองค์กรและระดับรายบุคคลของรัฐวิสาหกิจ
นอกจากนี้ คนร. ได้รับทราบความคืบหน้าในการจัดทำแผนพัฒนารัฐวิสาหกิจ ซึ่งเป็นแผนที่จะกำหนดเป้าหมาย นโยบาย และทิศทางในการพัฒนารัฐวิสาหกิจในระยะ 5 ปี ให้สอดคล้องกับยุทธศาสตร์ชาติและแผนต่างๆ ในภาพรวมของประเทศ โดยแผนพัฒนารัฐวิสาหกิจจะมีระยะเวลาสอดคล้องกับแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) และคาดว่าจะสามารถประกาศใช้ในช่วงต้นปี 2565 เพื่อให้รัฐวิสาหกิจนำไปประกอบการจัดทำแผนวิสาหกิจ 5 ปี และแผนปฏิบัติการประจำปีให้สอดคล้องต่อไป
วันเสาร์ที่ 20 มีนาคม 2564
วราวุธ นำทีมประชุมผู้บริหาร ทส. สัญจร  เน้นทำงานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วราวุธ นำทีมประชุมผู้บริหาร ทส. สัญจร  เน้นทำงานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วราวุธ นำทีมประชุมผู้บริหาร ทส. สัญจร เน้นทำงานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วันที่ 20 มีนาคม 2564 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 2/2564 (นอกสถานที่) เพื่อพิจารณาแนวทางการดําเนินงานเพื่อแก้ไขปัญหาให้เกิดเป็นรูปธรรมและเกิดประโยชน์ต่อประชาชน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารจากทุกหน่วยงานในสังกัด ทส. เข้าร่วมประชุม ณ ศาลากลางจังหวัดมุกดาหาร
นายวราวุธ ศิลปอาชา ได้มอบนโยบายให้แก่ผู้บริหารว่า 1 ปี 8 เดือน ในการทำงานที่ผ่านมา วันนี้เป็นวันที่เดินทางครบ 76 จังหวัด แต่เป็นเพียงแค่จุดเริ่มต้นในการขับเคลื่อนงานให้ดำเนินต่อไปเท่านั้น การทำงานในช่วงต่อไปนี้ ขอให้ยึดตามนโยบาย "ทส.ยกกำลัง2 บวก4" ทำงานอย่างต่อเนื่อง และเน้นสร้างการรับรู้แก่ประชาชน รวมถึงให้ "สานงานเดิม เพิ่มงานใหม่ ใส่ใจผลการปฏิบัติ"
โดยในการทำงานทุกงาน ขอให้เอาตัวงานเป็นที่ตั้ง โดยให้ทุกหน่วยงานตระหนักในบทบาทภารกิจของตนเอง และบูรณาการการทำงานร่วมกันอย่างเป็นเอกภาพ เพื่อให้เป็น "ทส. หนึ่งเดียว" ในการดำเนินงานแก้ปัญหาให้ตรงความต้องการของประชาชน และขอฝากให้ทุกหน่วยงานกำหนดปฏิทินการปฏิบัติงาน และแนวทางการป้องกันไว้ล่วงหน้า ทั้งในช่วงเวลาที่ต้องเฝ้าระวัง และพื้นที่วิกฤตที่มักจะเกิดปัญหาซ้ำๆ อยู่เป็นประจำเพื่อวางแผนแนวทางการป้องกันและรับมือกับปัญหาที่จะเกิดขึ้น หากต้องปฏิบัติงานร่วมกับหน่วยงานอื่น ให้ถอดบทเรียนร่วมกันว่าจะบูรณาการการทำงานอย่างไร มีข้อดีข้อเสียอย่างไร เพื่อหาวิธีการป้องกันและแก้ไขปัญหาให้กับประชาชนได้อย่างตรงจุด
ทั้งนี้ ปลัดทส. ได้กล่าวทิ้งท้ายว่า "การทำงานในทุกย่างก้าวมีเรื่องราว ทุกเรื่องราวมีเหตุและผล ทุกเหตุและผลมีเป้าหมายคือประชาชน" โดยขอให้ปฏิบัติงานด้วยความตั้งใจ ซื่อสัตย์ และมีวินัย รวมถึงขอให้ผู้บริหารทุกหน่วยงานได้มีการถ่ายทอด สร้างการรับรู้ถึงนโยบายของรัฐบาลและกระทรวงฯ ไปยังเจ้าหน้าที่ ในทุกระดับ ทำคู่มือชี้แจงข้อปฏิบัติ ผลที่คาดหวังจากการทำงานในการแก้ไขปัญหาความเดือดร้อนของประชาชน
วันจันทร์ที่ 1 มีนาคม 2564
รองนายกรัฐมนตรี พลเอก ประวิตร อนุมัติ (ร่าง) พ.ร.บ. การเปลี่ยนแปลงสภาพภูมิอากาศ ยกระดับการดำเนินงานด้านการเปลี่ยนแปลงสภาพภูมิอากาศของไทย
รองนายกรัฐมนตรี พลเอก ประวิตร อนุมัติ (ร่าง) พ.ร.บ. การเปลี่ยนแปลงสภาพภูมิอากาศ ยกระดับการดำเนินงานด้านการเปลี่ยนแปลงสภาพภูมิอากาศของไทย
วันนี้ (1 มี.ค. 64) เวลา 10.00 น. ณ ห้องประชุม 301 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 2/2564 ผ่านสื่ออิเล็กทรอนิกส์ โดยมีนาย วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมด้วย
ที่ประชุมได้เห็นชอบต่อสาระสำคัญของ (ร่าง) พระราชบัญญัติการเปลี่ยนแปลงสภาพภูมิอากาศ พ.ศ. .... และ (ร่าง) กรอบหลักการกฎหมายลำดับรองตามที่เสนอ เพื่อเป็นการกำหนดเป้าหมายในการลดปริมาณการปล่อยก๊าซเรือนกระจกและดำเนินมาตรการเพื่อลดปริมาณก๊าซเรือนกระจกภายในประเทศให้ได้ตามเป้าหมายที่กำหนดไว้ ตลอดจนการกำหนดนโยบายและเเผนเพื่อยกระดับความสามารถในการปรับตัวและฟื้นตัวจากการเปลี่ยนแปลงสภาพภูมิอากาศ เพื่อนำไปสู่ประสิทธิผลในการบริหารจัดการปัญหาจากการเปลี่ยนแปลงสภาพภูมิอากาศของประเทศไทย และความร่วมมือกับนานาประเทศในการลดปริมาณการสะสมของก๊าซเรือนกระจกในชั้นบรรยากาศของโลก โดยให้เสนอคณะรัฐมนตรี เพื่อพิจารณาเห็นชอบต่อไป อีกทั้งที่ประชุมยังได้เห็นชอบให้ปรับปรุงองค์ประกอบในคณะอนุกรรมการการเปลี่ยนแปลงสภาพภูมิอากาศด้านการประสานท่าทีเจรจาและความร่วมมือระหว่างประเทศ และเห็นชอบต่อร่างข้อตกลงความร่วมมือระหว่างกระทรวงทรัพยากรธรรมชาติและสิ่งแวดล้อมกับสถานเอกอัครราชทูตราชอาณาจักรเนเธอร์แลนด์ประจำประเทศไทย ว่าด้วยความร่วมมือด้านการจัดการสิ่งแวดล้อมการเปลี่ยนแปลงสภาพภูมิอากาศ และเศรษฐกิจหมุนเวียน มีวัตถุประสงค์เพื่อเป็นกรอบการดำเนินงานร่วมกัน เพื่อสนับสนุนความตั้งใจในการจัดการสิ่งแวดล้อม การเปลี่ยนแปลงสภาพภูมิอากาศ และสนับสนุนเศรษฐกิจหมุนเวียนในสาขาต่าง ๆ โดยเฉพาะการป้องกันสภาพแวดล้อมทางทะเล การลดปริมาณขยะพลาสติกในแม่น้ำ โดยจะมีการแลกเปลี่ยนความรู้ประสบการณ์ แลกเปลี่ยนงานวิจัย ข้อมูลและผู้เชี่ยวชาญ การจัดสัมมนาประชุม การจัดหลักสูตรร่วมกัน การดำเนินโครงการร่วมกันรวมถึงการวิจัยร่วมกันด้วย โดยรองนายกรัฐมนตรีได้มอบหมายให้กระทรวงทรัพยากรธรรมชาติและสิ่งแวดล้อมนำเสนอคณะรัฐมนตรีเพื่อพิจารณาเห็นชอบต่อไป
-------------------------------
กลุ่มประชาสัมพันธ์และเผยแพร่ สำนักโฆษก
วันพุธที่ 24 มีนาคม 2564
กรมทางหลวงชนบทลาดยางถนนสาย นม.3060 รองรับการเติบโตของเมือง ส่งเสริมเศรษฐกิจการคมนาคมขนส่ง อำเภอวังน้ำเขียว จังหวัดนครราชสีมา
กรมทางหลวงชนบท (ทช.) กระทรวงคมนาคม เริ่มดำเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อำเภอวังน้ำเขียว จังหวัดนครราชสีมา
กรมทางหลวงชนบท (ทช.) กระทรวงคมนาคม เริ่มดำเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อำเภอวังน้ำเขียว จังหวัดนครราชสีมา เพื่อรองรับการเจริญเติบโตของเมือง เพิ่มศักยภาพการพัฒนาโครงสร้างพื้นฐานด้านการคมนาคมรขนส่ง โดยการปรับปรุงยกระดับมาตรฐานโครงข่ายทางให้ประชาชนเดินทางได้อย่างสะดวกปลอดภัย สอดรับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดนครราชสีมาเป็นจังหวัดขนาดใหญ่ เป็นเมืองชุมทางของภาคตะวันออกเฉียงเหนือ มีผลิตภัณฑ์ทางการเกษตร ปศุสัตว์ อุตสาหกรรมเกี่ยวเนื่องจำนวนมาก สามารถส่งเสริมให้เป็นสินค้าภาคการเกษตรและอุตสาหกรรมระหว่างอำเภอปากช่อง ซึ่งเป็นที่ตั้งสถานีรถไฟฟ้าความเร็วสูง รถไฟทางคู่ และสถานีขนส่งรถโดยสารขนาดใหญ่ กับอำเภอวังน้ำเขียว จังหวัดนครราชสีมา ดังนั้นจึงจำเป็นต้องได้รับการพัฒนาและปรับปรุงให้มีประสิทธิภาพมากขึ้น
ทช. จึงได้ดำเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อำเภอวังน้ำเขียว จังหวัดนครราชสีมา ระยะทาง 22.939 กิโลเมตร มีจุดเริ่มต้นการก่อสร้าง กม. ที่ 0+000 บริเวณถนนทางหลวงแผ่นดินหมายเลข 304 (กม. ที่ 230+825) ด้านซ้ายทาง ไปสิ้นสุดการก่อสร้างบนถนนทางหลวงชนบทสาย นม.3060 (กม. ที่ 22+939) โดยก่อสร้างเป็นถนนผิวจราจรแบบแอสฟัลต์คอนกรีต ขนาด 2 ช่องจราจร ซึ่งขณะนี้มีความก้าวหน้าไปแล้วกว่าร้อยละ 24 คาดว่าจะก่อสร้างแล้วเสร็จประมาณเดือนมีนาคม 2565 เมื่อโครงการดังกล่าวก่อสร้างแล้วเสร็จ นอกจากจะช่วยพัฒนาโครงสร้างพื้นฐานด้านคมนาคมแล้ว ยังสามารถเชื่อมระหว่างถนนทางหลวงแผ่นดินหมายเลข 304 บริเวณอำเภอวังน้ำเขียวไปยังถนนมิตรภาพที่อำเภอปากช่อง ส่งเสริมคุณภาพชีวิตของประชาชนให้ดีขึ้นทั้งด้านเศรษฐกิจ สังคม และสิ่งแวดล้อม ตลอดจนสร้างรากฐานทางเศรษฐกิจ พร้อมทั้งสร้างโอกาสให้กับประชาชนในพื้นที่อีกด้วย
วันพฤหัสบดีที่ 4 มีนาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบการใช้เจ็ตสกีในแม่น้ำเจ้าพระยาพื้นที่จังหวัดนนทบุรี
โดยมี นายปรีชา เพชรเลิศ นายช่างกลเรือชำนาญการพิเศษ รักษาการในตำแหน่ง ผู้อำนวยการสำนักงานเจ้าท่าภูมิภาคสาขานนทบุรี ให้การต้อนรับ ในวันที่ 3 มีนาคม 2564 ณ สำนักงานเจ้าท่าภูมิภาคสาขานนทบุรี จังหวัดนนทบุรี
นายอธิรัฐ รัตนเศรษฐ กล่าวว่า ตามที่ปรากฏในสื่อว่ามีผู้นำเจ็ตสกีมาใช้งานในแม่น้ำเจ้าพระยา ซึ่งขับด้วยความเร็วและผาดโผน มีเสียงดัง กีดขวางการสัญจรทางน้ำและการเดินเรือ จึงได้ลงพื้นที่เพื่อตรวจติดตามการจัดระเบียบการใช้เจ็ตสกีฯ ให้มีความปลอดภัยและสามารถใช้ประโยชน์ร่วมกันในการสัญจรทางน้ำ พบว่ามีเจ็ตสกีที่อยู่ในพื้นที่รับผิดชอบของสำนักงานเจ้าท่าภูมิภาคสาขานนทบุรี จำนวน 162 ลำ ซึ่งได้นำออกมาใช้งานในแม่น้ำเจ้าพระยาพื้นที่จังหวัดนนทบุรีเป็นจำนวนมาก โดยเฉพาะอย่างยิ่งในช่วงวันหยุด ส่งเสียงดังสร้างความเดือดร้อนให้กับผู้ที่อยู่อาศัยบริเวณริมแม่น้ำเจ้าพระยา ในการนี้ได้สั่งการให้สำนักงานเจ้าท่าภูมิภาคสาขานนทบุรี เข้มงวด กวดขัน และบังคับใช้กฎหมายที่เกี่ยวข้องอย่างจริงจัง รวมทั้งตรวจสอบใบอนุญาตขับขี่เรือและทะเบียนเรือ เร่งจัดระเบียบการใช้เจ็ตสกีในพื้นที่รับผิดชอบให้แล้วเสร็จโดยเร็ว และจัดเจ้าหน้าที่ออกตรวจอย่างสม่ำเสมอโดยเฉพาะในช่วงวันหยุด รวมทั้งเร่งรัดให้ปรับปรุงท่าเรือท่าน้ำนนท์ให้เป็น Smart Pier ให้แล้วเสร็จโดยเร็ว
ทั้งนี้ เรือ (เจ็ตสกี) ที่สามารถนำออกมาใช้งานในแม่น้ำเจ้าพระยา จะต้องจดทะเบียนถูกต้อง ผู้ทำการในเรือหรือผู้ควบคุมเรือต้องถือประกาศนียบัตร (ใบอนุญาตขับขี่เรือ) ตามที่กฏหมายกำหนด หากผู้ขับขี่ไม่มีประกาศนียบัตร จะมีโทษตามกฎหมายจำคุกไม่เกิน 6 เดือน หรือปรับตั้งแต่ 1,000 -10,000 บาท ในกรณีใช้เรือไม่มีใบอนุญาต (ทะเบียนเรือ) มีโทษปรับไม่เกิน 10,000 บาท
วันพุธที่ 24 มีนาคม 2564
รมว.วธ.บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔
รมว.วธ.บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔
วันที่ ๒๔ มีนาคม ๒๕๖๔ เวลา ๑๕.๐๐ น. พลเอก ประยุทธ์ จันทร์โอชา นายกรัฐมนตรี มอบหมายให้ นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปคําปราศรัยเนื่องในวันอนุรักษ์มรดกไทยพุทธศักราช ๒๕๖๔ โดยมี นายประทีป เพ็งตะโก อธิบดีกรมศิลปากร เจ้าหน้าที่ที่เกี่ยวข้อง ร่วมสนับสนุนข้อมูล ณ สตูดิโอ ๑ สถานีโทรทัศน์ช่อง ๙ MCOT HD กรุงเทพฯ
วันพุธที่ 3 มีนาคม 2564
กรุงไทย ร่วมกับ TFEX พัฒนาบริการ USD Futures on Blockchain เสริมแกร่ง SME ไทยในการค้าโลก
กรุงไทย และ TFEX พัฒนาบริการแลกดอลลาร์รายวัน สำหรับผู้ซื้อขาย USD Futures (USD Futures on Blockchain) เชื่อมภาคธนาคารและตลาดทุนเข้าด้วยกันผ่านเทคโนโลยี Blockchain ครั้งแรกในประเทศไทย มุ่งหวังให้ผู้ประกอบการ SMEs ใช้ป้องกันความเสี่ยงจากอัตราแลกเปลี่ยน
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย ร่วมกับ ดร.รินใจ ชาครพิพัฒน์ กรรมการผู้จัดการ บมจ.ตลาดสัญญาซื้อขายล่วงหน้า (ประเทศไทย) หรือ TFEX พัฒนาบริการแลกดอลลาร์รายวัน สำหรับผู้ซื้อขาย USD Futures (USD Futures on Blockchain) เชื่อมภาคธนาคารและตลาดทุนเข้าด้วยกันผ่านเทคโนโลยี Blockchain ครั้งแรกในประเทศไทย มุ่งหวังให้ผู้ประกอบการ SMEs ใช้ป้องกันความเสี่ยงจากอัตราแลกเปลี่ยน ลดความผันผวนของค่าเงิน เพื่อสร้างความแข็งแกร่งและเพิ่มขีดความสามารถการแข่งขันกับ ตปท. อย่างยั่งยืน โดยมี ดร.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย ร่วมแสดงความยินดี ณ ตลาดหลักทรัพย์แห่งประเทศไทย ถนนรัชดาภิเษก
ดร.รินใจ ชาครพิพัฒน์ กล่าวว่า “ประเทศไทยกำลังเผชิญกับภาวะการชะลอตัวของเศรษฐกิจโลก ที่เกิดขึ้นทั้งจากสงครามการค้าและสถานการณ์การแพร่ระบาดของไวรัสโควิด-19 ผู้ประกอบการ SMEs ที่ดำเนินธุรกิจด้านการนำเข้าและส่งออก หากไม่มีเครื่องมือในการบริหารจัดการความเสี่ยงจากอัตราแลกเปลี่ยนที่ดี อาจส่งผลกระทบต่อการดำเนินธุรกิจได้ ซึ่งSMEs ส่วนใหญ่ในประเทศไทย ยังไม่สามารถเข้าถึงแหล่งเงินทุนและเครื่องมือจัดการความเสี่ยงด้านอัตราแลกเปลี่ยน TFEX และธนาคารกรุงไทย จึงมุ่งสนับสนุนผู้ประกอบการกลุ่มดังกล่าว ให้มีทางเลือกในการบริหารจัดการความเสี่ยงจากค่าเงินที่มีประสิทธิภาพและสามารถเข้าถึงได้ ผ่านการทำธุรกรรมซื้อหรือขายสัญญาซื้อขายดอลลาร์ล่วงหน้า (USD Futures) ใน TFEX เพื่อล็อคอัตราแลกเปลี่ยนไว้เป็นการล่วงหน้า แล้วสามารถแลกเปลี่ยนเงินดอลลาร์กับธนาคารกรุงไทยได้ทุกวันทำการ”
นายรวินทร์ บุญญานุสาสน์ เปิดเผยว่า “บริการแลกดอลลาร์รายวัน USD Futures on Blockchain นับเป็นการเชื่อมภาคธนาคารและตลาดทุนเข้าด้วยกันผ่านนวัตกรรม Blockchain เป็นครั้งแรกในประเทศไทย เพื่อช่วยให้ผู้ประกอบการ SMEs มีทางเลือกในการบริหารความเสี่ยงด้านค่าเงิน โดยสามารถล็อคอัตราแลกเปลี่ยนเพื่อให้ผู้ส่งออกหรือนำเข้า มีต้นทุนโดยรวมของอัตราแลกเปลี่ยนคงที่เสมอ เพื่อป้องกันผลกระทบจากความเคลื่อนไหวของอัตราแลกเปลี่ยน โดยผู้ประกอบการ SMEs สามารถเปิดบัญชีเงินฝากสกุลต่างประเทศ (FCD) ธนาคารกรุงไทย เพื่อรองรับการรับและตัดเงินจากบริการ และทำรายการแลกเงินด้วยตนเองผ่าน www.jedi.krungthai.com ซึ่งธนาคารเชื่อมั่นว่า บริการส่งมอบดอลลาร์จาก USD Futures โดยใช้เทคโนโลยี Blockchain เป็นหนึ่งในนวัตกรรมที่ธนาคารกรุงไทย และตลาด TFEX มุ่งมั่นพัฒนาร่วมกันแบบ Total Solution เพื่อตอบโจทย์ผู้ใช้ USD Futures ในการป้องกันความเสี่ยงให้แก่ผู้ประกอบการไทยที่ปัจจุบันประสบปัญหาจากค่าเงินบาทที่ผันผวน”
สำหรับผู้สนใจใช้บริการดังกล่าวสามารถติดต่อสอบถามรายละเอียดได้ที่ Krungthai Corporate FX Sales 0-2208-4646หรือ ตลาดสัญญาซื้อขายล่วงหน้า (ประเทศไทย) โทร. 0-2009-9999 และดูรายละเอียดผลิตภัณฑ์เพิ่มเติมได้ที่ https://www.youtube.com/watch?v=1uaLI8GWOLI&feature=youtu.be
วันพุธที่ 17 มีนาคม 2564
ตั้งเป้า 7 หมื่นโรงงานเป็นอุตสาหกรรมสีเขียว ภายในปี 2568
...
การพัฒนาภาคอุตสาหกรรมของประเทศ นอกจากจะมุ่งส่งเสริมและพัฒนาศักยภาพผู้ประกอบการให้มีความเข้มแข็ง สามารถแข่งขันได้ในทุก ๆ ด้านแล้ว รัฐบาลยังคำนึงถึงการบริหารจัดการสิ่งแวดล้อมด้วยเช่นกัน เศรษฐกิจดี สิ่งแวดล้อมก็ดี ชุมชนก็มีความปลอดภัย สอดคล้องกับโมเดลเศรษฐกิจใหม่ของรัฐบาล หรือ BCG โมเดล
.
เป้าหมายนับจากนี้ คือการทำให้โรงงานอุตสาหกรรม 71,130 แห่งทั่วประเทศ เร่งพัฒนาไปสู่การเป็นอุตสาหกรรมสีเขียว (Green Industry) ภายในปี 2568 โดยดำเนินงานตามแผนปฏิบัติการด้านการส่งเสริมและพัฒนาสถานประกอบการสู่อุตสาหกรรมสีเขียว (พ.ศ.2564-2580)
.
เมื่อสิ่งแวดล้อมดี คุณภาพชีวิตประชาชนก็ดีขึ้น ผู้ประกอบการเองก็ได้รับสิทธิประโยชน์ และโอกาสในตลาดที่เน้นประเด็น “สีเขียว” ของผลิตภัณฑ์ และกระบวนการผลิต ซึ่งกำลังเป็นที่ยอมรับและต้องการของผู้บริโภคทั่วโลก
.
หากผู้ประกอบการท่านใด มีความสนใจที่จะยกระดับสถานประกอบการของตนเอง ให้เป็นอุตสาหกรรมสีเขียว สามารถติดตามข่าวสารได้ที่https://bit.ly/3vxbBuo
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 17 มีนาคม 2564
มหาดไทย จัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มุ่งเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อลดความผิดพลาด มีความคุ้มค่า โ
มหาดไทย จัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มุ่งเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อลดความผิดพลาด มีความคุ้มค่า โปร่งใส และตรวจสอบได้
เมื่อวันที่ 15 มีนาคม 2564 เวลา 13.30 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายสมคิด จันทมฤก รองปลัดกระทรวงมหาดไทย เป็นประธานในพิธีเปิดกิจกรรมเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ครั้งที่ 2 ประจำปีงบประมาณ พ.ศ. 2564 ในหัวข้อเรื่อง “เทคนิคการจัดซื้อ จัดจ้าง และการบริหารพัสดุภาครัฐ” จัดขึ้นโดย สถาบันดำรงราชานุภาพ กระทรวงมหาดไทย ซึ่งการเสวนาในครั้งนี้ได้รับเกียรติจากวิทยากรผู้เชี่ยวชาญจากกรมบัญชีกลาง กระทรวงการคลัง เข้าร่วมถ่ายทอดความรู้และประสบการณ์ และได้มีการถ่ายทอดสดผ่านระบบ Video Conference ไปยังศาลากลางจังหวัด ทั้ง 76 แห่งทั่วประเทศ พร้อมทั้งสามารรับชมผ่านระบบ Video Streaming และผ่านระบบสถานีโทรทัศน์กรมการปกครอง (DOPA Channel) ไปยังอำเภอทุกอำเภอด้วย
โอกาสนี้ นายสมคิด จันทมฤก รองปลัดกระทรวงมหาดไทย ได้กล่าวขอบคุณสถาบันดำรงราชานุภาพ รวมทั้งทุกฝ่ายที่เกี่ยวข้อง ที่ได้ร่วมกันจัดเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ในครั้งนี้ ซึ่งมีทั้งการส่งเสริมความรู้ ความเข้าใจ และแลกเปลี่ยนประสบการณ์ การนำประเด็นปัญหาหรือข้อจำกัดในการปฏิบัติงานมาหารือร่วมกัน ตลอดจนการนำเสนอแนวทางการเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อนำไปใช้ในการแก้ไขปัญหาการดำเนินงานโครงการ และกิจกรรมต่าง ๆ ให้มีความถูกต้อง เป็นไปตามแผนที่กำหนด และเบิกจ่ายงบประมาณเพื่อสนับสนุนภารกิจต่าง ๆ ให้เป็นไปตามเป้าหมาย ผลผลิต และผลลัพธ์ ที่ตกลงไว้กับสำนักงบประมาณ เพื่อให้สอดรับกับเป้าหมายการเบิกจ่ายงบประมาณของรัฐบาล
สำหรับการจัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มีวัตถุประสงค์เพื่อเป็นการเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐประจำปีของหน่วยงานต่าง ๆ ทั้งในส่วนกลางและส่วนภูมิภาค ให้เป็นไปตามระเบียบกฎหมายที่เกี่ยวข้อง ลดความผิดพลาด มีความคุ้มค่า โปร่งใส และตรวจสอบได้ โดยมีเป้าประสงค์ให้บุคลากรที่เกี่ยวข้องในภาคส่วนต่าง ๆ ได้ตระหนักถึงความสำคัญของประเด็นดังกล่าว